**კონკურის მიზნობრივი მხარდაჭერის პროგრამის მოხალისის მისაღებად:**

მოგახსენებთ, რომ ა.შ.შ.-ის მშვიდობის კორპუსი საქართველოში აცხადებს კონკურსს მოტივირებული და კვალიფიციური ქართული სამთავრობო და არასამთავრობო ორგანიზაციებისა და საგანმანათლებლო დაწესებულებებისთვის **მიზნობრივი მხარდაჭერის პროგრამის** მოხალისის მისაღებად. შერჩეულ ორგანიზაციებს შესაძლებლობა ექნებათ იმუშაონ ამერიკელ მოხალისესთან ერთად 9-დან 12-თვემდე მომდევნო აკადემიურ წელს, როგორც მიმდინარე პროექტებისა და აქტივობების განხორციელების, ისე ახალი პროექტებისა და ინიციატივების დაგეგმვის, ადამიანური შესაძლებლოების, და მდგრადი ორგანიზაციული განვითარების ხელშეწყობის მიზნით. მოხალისეები ორგანიზაციაში არ ცვლიან კვალიფიცირებულ ქართველ თანამშრომლებს, ისინი არ ასრულებენ დაქირავებული თანამშრომლის როლსა და ფუნქციებს.

2010 წლიდან მიზნობრივი მხარდაჭერის პროგრამის მოხალისეები საქართველოში თანამშრომლობდნენ ადგილობრივ და რეგიონულ არასამთავრობო ორგანიზაციებთან, ადგილობრივ თვითმართველობებთან, სსიპ-ებთან, სამინისტროებთან და სხვა საჯარო უწყებებთან, საერთაშორისო ორგანიზაციებთან, უნივერსიტეტებთან, კოლეჯებთან, საგანმანათლებლო რესურს ცენტრებთან და სკოლებთან.

2024-2025 სასწავლო წლისთვის, მიზნობრივი მხარდაჭერის პროგრამა განიხილავს განაცხადებს შემდეგი ტიპის საგანმანათლებლო დაწესებულებებიდან და/ან განათლების და მეცნიერების სამინისტროს დაინტერესებული უწყებებიდან:

1. საჯარო პროფესიულ საგანმანათლებლო დაწესებულება
2. საჯარო უმაღლესი განათლების დაწესებულება
3. საგანმანათლებლო რესურს ცენტრი
4. ფართოკონტინგენტიანი სკოლები, სადაც აქტიურად მიმდინარეობს მასწავლებელთა პროფესიული განვითარების აქტივობები და ტრენინგები
5. განათლებისა და მეცნიერების სამინისტროს დეპარტამენტები და სამინისტროსთან აფილირებულ საჯარო სამართლის იურიდიულ პირები

თუ თქვენ წარმოადგენთ ზემოჩამოთვლილ დაწესებულებათაგან ერთ-ერთს, თუ ახორციელებთ ან გეგმავთ მიზნობრივი პროექტების ან ინიციატივების განხორციელებას მომდევნო აკადემიური წლისთვის და გსურთ მოხალისესთან თანამშრომლობა:

* გაეცანით თანდართულ გზამკვლევს და განაცხადის ფორმებს (განაცხადის ფორმა საგანმანათლებლო დაწესებულებისთვის; განაცხადის ფორმა ორგანიზაციებისთვის).
* მონაწილეობა მიიღეთ „ღია კარის“ ონალინ შეხვედრაში (ინფორმაცია რეგისტრაციაზე იხილეთ გზამკვლევში).
* სრულად შეავსეთ მოხალისის მოსაწვევი შესაბამისი განაცხადის ფორმა (ინგლისურ ენაზე).
* შევსებული ფორმა გამოაგზავნეთ მისამართზე GE-ResponseProgram@peacecorps.gov

განაცხადის ფორმების მიღების ბოლო ვადაა **2023 წლის 16 ოქტომბერი**!

**მნიშვნელოვანი ინფორმაცია:** გთხოვთ გაითვალისწინოთ რომ მშვიდობის კორპუსის მიზნობრივი მხარდაჭერის პროგრამა განიხილავს აპლიკაციებს შემდეგი ქალაქების/რაიონების/რეგიონებისგან:

• თბილისი

• კახეთი (ჩრდილოეთ ახმეტის გარდა)

• მცხეთა-მთიანეთი (სტაფანწმინდის გარდა)

• ქვემო ქართლი

• შიდა ქართლი

• სამცხე-ჯავახეთი

• აჭარა

• გურია

• იმერეთი

• სამეგრელო - ზემო სვანეთი

• რაჭა-ლეჩხუმი-ქვემო სვანეთი

კონკურსში მონაწილეობა **არ შეუძლიათ** იმ ორგანიზაციებს/საგანმანათლებლო დაწესებულებებს, რომლებიც სამხრეთ ოსეთისა და აფხაზეთის ადმინისტრაციული-სასაზღვრო ზოლიდან ხუთ-კილომეტრიან მონაკვეთში მდებარეობენ.

მიმღები ორგანიზაციების შერჩევის პროცესი 2023 წლის ოქტომბრიდან 2024 წლის აგვისტომდე გაგრძელდება. შერჩეულ მიმღებ ორგანიზაციებს/საგანმანათლებლო დაწესებულებებს საშუალება ექნებათ ითანამშრომლონ ამერიკელ მოხალისესთან 2024-2025 წლებში 9-12 თვის განმავლობაში.

დამატებითი ინფორმაციის მისაღებად დაუკავშირდით მიზნობრივი მხარდაჭერის პროგრამის მენეჯერს: თეო ნეფარიძეს GE-ResponseProgram@peacecorps.gov